# Beitunia

Beitunia edo Bitunya (arabieraz: بيتونيا‎) Ramallah eta al-Bireh probintziako hiri palestinarra da, Jerusalemetik 14 kilometro iparraldera. Palestinako Estatistika Bulego Zentralaren arabera, 26.604 biztanle zituen 2017an.

## Demografia

Hirian bizi diren familia hedatu (hamule) nagusiak Qart, Haddad, Dawlah, Harsh, Shahin eta Suheil dira.
| Urtea | Biztanleria |
| 1870 | 600 inguru |
| 1870 | 481 (gizonezkoak baino ez ziren zenbatzen) |
| 1896 | 1.056 inguru |
| 1922 | 948 |
| 1931 | 1.213 |
| 1945 | 1.490 |
| 1961 | 2.216 |
| 2007 | 19.761 |
| 2017 | 26.604 |

## Ekonomia

2012ko datuen arabera, hauek ziren hiriko ekonomiaren sektoreak:
* kudeaketa (% 37)
* merkataritza (% 24)
* zerbitzuen sektorea (% 19)
* nekazaritza (% 10)
* industria (% 5)
* Israelgo lan-merkatua (% 5)
2012an, langabezia-tasa %25 ingurukoa zen.

## Kultura
### Hezkuntza

Palestinako Estatistika Bulego Zentralaren arabera, 2007an, 10 urtetik gorako biztanleriaren % 96,7 gutxi gorabehera alfabetatua zen, eta analfabetoen artean, % 78 emakumezkoak ziren. 2011n, 4730 ikasle eta 253 irakasle zeuden hirian.
Gaur egun, lehen eta bigarren hezkuntzako hamaika eskola daude Beitunian, sei publiko eta bost pribatu. Eskola horietatik hiru mutilenak dira, beste hiru neskenak eta gainerakoak mistoak.
Horrez gain, badago sei haurtzaindegi.

### Kulturguneak

Liburutegi bat eta kultur-etxe bat daude hirian. Urtero antolatzen dira liburu azokak.

## Erlijioa

Bost meskita daude Beitunian:
* Beituniako Meskita Handia
* Al Omari meskita
* Al Atqiya meskita
* Salah ad Din meskita
* Saif Allah meskita
Gainera, eliza ortodoxo bat ere badago.

## Erreferentziak

* 1 2 (Ingelesez)(Arabieraz) Preliminary Results of the Population, Housing and Establishments Census, 2017. Palestinian Central Bureau of Statistics (argitaratze data: 2018), 74 or. (Noiz kontsultatua: 2023-11-09).
* 1 2 3 4 5 6 7 (Ingelesez) Beituniya Town Profile. Jerusalem: The Applied Research Institute (argitaratze data: 2012) (Noiz kontsultatua: 2023-11-09).
* ↑ (Frantsesez) Guérin, Victor. (1875). Description Géographique Historique et Archéologique de la Palestine. 2 Paris: L'Imprimerie Nationale, 46 or. (Noiz kontsultatua: 2023-11-09).
* ↑ (Alemanez) Socin, Albert. (1879). «Alphabetisches Verzeichniss von Ortschaften des Paschalik Jerusalem» Zeitschrift des Deutschen Palästina-Vereins 2: 144. (Noiz kontsultatua: 2023-11-09).
* ↑ (Alemanez) Schick, Conrad. (1896). «Zur Einwohnerzahl des Bezirks Jerusalem» Zeitschrift des Deutschen Palästina-Vereins 19: 121. (Noiz kontsultatua: 2023-11-09).
* ↑ (Ingelesez) Barron, J.B., ed. «Table VII, Sub-district of Ramallah» Palestine: Report and General Abstracts of the Census of 1922. Government of Palestine, 16 or. (Noiz kontsultatua: 2023-11-09).
* ↑ (Ingelesez) Mills, E., ed. Census of Palestine 1931. Population of Villages, Towns and Administrative Areas. Jerusalem: Government of Palestine (argitaratze data: 1932), 29 or. (Noiz kontsultatua: 2023-11-09).
* ↑ (Ingelesez) «Village statistics - 1945» Government of Palestine, Department of Statistics: 26. 1945 (Noiz kontsultatua: 2023-11-09).
* ↑ (Ingelesez)(Arabieraz) Government of Jordan. (argitaratze data: 1964), 15 or. (Noiz kontsultatua: 2023-11-09).
* ↑ (Ingelesez)(Arabieraz) «2007 PCBS Census» Palestinian Central Bureau of Statistics: 114. 2010 jatorrizkotik artxibatua (artxibatze data: 2010-12-10) (Noiz kontsultatua: 2023-11-09).
* ↑ (Arabieraz) «مكتبة بلدية بيتونيا تستقبل الدكتورة مي البزور المحاضرة في جامعة بيرزيت» Beitunia 2023-01-25 (Noiz kontsultatua: 2023-11-09).
* ↑ (Arabieraz) «وفد طلابي من جامعـة بيرزيت يزور مركز بلدية بيتونيا الثقافي والمباني القديمة» Beitunia 2022-11-28 (Noiz kontsultatua: 2023-11-09).
* ↑ (Arabieraz) «افتتاح معرض الكتاب السـنوي في مكتبة بلدية بيتونيا العامــة» Beitunia 2022-11-22 (Noiz kontsultatua: 2023-11-09).
* ↑ (Arabieraz) «أمســية إنارة شـجرة عيد الميلاد في كنيسة رقاد العذراء للروم الأرثوذوكس» Beitunia 2022-12-18 (Noiz kontsultatua: 2023-11-09).

## Kanpo estekak

* Datuak: Q528941
* Multimedia: Beitunia / Q528941